Ona Radvilaitė

Ona Radvilaitė (, 1476 m. Vilniuje – 1522 m. kovo 15 d. Varšuvoje) – Mazovijos kunigaikštienė.

Biografija 
Kilusi iš Gediminaičių Radvilų giminės, Mikalojaus Radvilaičio ir Sofijos Onos Manvydaitės duktė. Broliai Mikalojus Radvila II, Jonas Radvila I, Vaitiekus Radvila, Jurgis Radvila I.

1497 m. ištekėjo už Mazovijos kunigaikščio Konrado III Rudojo, atnešdama 20 000 dukatų kraičio. Pagimdė jam dvi dukteris ir du sūnus, o tai kunigaikščiui leido susigražinti Čersko ir Varšuvos kunigaikštysčių paveldėjimo teises. 1503 m. spalio 29 d. po vyro mirties tapo Mazovijos regente. 1504 m. Piotrkovo seime karalius Aleksandras Jogailaitis jai suteikė teisę sūnų Stanislovo ir Jonušo vardu valdyti Varšuvos, Ciechanovo, Lomžos ir Naugarduko žemes. 1518 m. tėvo valdas paveldėjo vyriausias sūnus Stanislovas Mazovietis, tačiau faktine valdytoja iki pat mirties liko motina, nors tvirta jos ranka buvo nepatenkinti žemių bajorai. 1511–1517 m. siekė, kad būtų įsteigta Varšuvos vyskupija, bet tam pasipriešino Žygimantas Senasis. 1524 m. mirus Stanislovui, kunigaikštystės paveldėtoju tapęs Jonušas Mazovietis (Janusz III Mazowiecki) buvo paskutinis Mazovijos kunigaikštis iš Piastų dinastijos. Po jo mirties Mazovija buvo inkorporuota į Lenkijos karalystės sudėtį.

Palaidota Varšuvos Šv. Onos bažnyčioje.

Šaltiniai

Nuorodos 
Trimitų herbo Radvilos  lenkų kalba

Radvilos